Dirk Postma

Dirk Postma (Dokkum, 10 jannewaris 1818 - Burgersdorp (Súd-Afrika), 28 desimber 1890) wie de earste predikant yn de Grifformearde Tsjerken yn Súd-Afrika en stifter en earste heechlear fan de teologyske skoalle yn Burgersdorp yn de Noordoos-Kaap, de foarrinner fan de Teologyske Skoalle en universiteit yn Potchefstroom.Rektor kuier op geboortedorp van die Puk

 Libben en wurk 
Postma wie de jongste fan Pyter Pyters Postma en Lolkje Arjens Boekhout. Hoewol't er as "Durk" doopt waard, skreau er him letter as "Dirk". Syn âlden wiene earme arbeiders. Hy ferlear syn heit doe't er fiif wie en mem bleau efter mei fiif bern. Om de húshâlding troch de tiid te krijen gie Postma mei fyftjin jier fan skoalle ôf en waard blikslaggersfeint.Gereformeede kerk Pretoria (dolerend). Sjoen 18 juny 2013

Tegearre mei syn mem ferliet er de Herfoarmde Tsjerke by de Ofskieding fan 1834. Op 12 maaie 1838 die Postma belidenis yn de Ofskieden Grifformearde gemeente Wânswert. Postma waard 5 july 1840, sûnder formele teologyske oplieding (dy wie der doe noch net foar ôfskiedenen), dûmny yn Minnertsgea. Dêrnei stie er yn Middelstum-Bedum (1842–1844), Wildervank (1844–1849) en Swol (1849–1858). Hy krewearre foar kristlik ûnderwiis, wie fermoedsoenjend tusken botsende partijen yn de ôfskieden tsjerke, en die sines ta de oprjochting fan in eigen teologyske skoalle yn Kampen, dy't der kaam yn 1854.

Postma ferfear op 22 maaie 1858 nei Súd-Afrika, dêr't de Transvaalske steatstsjerke grut felet fan predikanten hie.

Ds. Postma is de Súd-Afrikaanske stamfaar fan de famylje Postma dy't op in protte maatskiplike terreinen bydroegen hat en dat hjoed de dei noch docht. Hy troude fiif kear, twa kear yn Nederlân en twaris yn Súd-Afrika, en oerlibbe al dy froulju útsein de lêste. Ut dy houliken waarden tweintich bern berne, wêr't fiif fan net folwoeksen waarden. Fan dy bern waarden fiif bekend: Petrus, bekend Grifformeard learaar yn Pretoria en presidint Paul Kruger syn kapelaan en riedjouwer, Marthinus, earste Grifformearde predikant yn Witwatersrand, Dirk jr., Grifformeard predikant, skriuwer en tsjerkehistoarikus, Stephanus, Grifformeard predikant en teolooch, en Willem, Grifformeard predikant en ek bekend ûnder syn skûlnamme dr. O'kulis. Dirk Postma sr. is ien fan de trije predikanten fan de Afrikaanske tsjerke fan wa't fiif soannen ek predikant waarden.

Dr. G.C.P. Van der Vyver skreau yn 1958 de iennichste grutte biografy oant no ta oer prof. Postma.Van der Vyver, dr. G.C.P. 1958. Professor Dirk Postma 1818–1890. Potchefstroom: Pro Rege-Pers Beperk.

 Wurk 
In kar:
 Mijne handleiding voor de godgeleerdheid, volgens de kern van Aegidius Francken (1875).

Kategory:Frysk predikant
Kategory:Frysk teolooch
Kategory:Frysk heechlearaar
Kategory:Súdafrikaansk predikant
Kategory:Súdafrikaansk teolooch
Kategory:Súdafrikaansk heechlearaar
Kategory:Súdafrikaansk persoan fan Frysk komôf
Kategory:Persoan berne yn Dokkum
Kategory:Persoan berne yn 1818
Kategory:Persoan stoarn yn 1890